ธปท.ยังหาทางคุมเงินคริปโตFacebookไม่ได้
ธปท.แจงต้องรอความชัดเจน การใช้คริปโต Libra ชอง Facebook ก่อนหารือประเทศภูมิภาคหาทางกำกับดูแล
23 มิ.ย. 2562

ธปท.แจงต้องรอความชัดเจน การใช้คริปโต Libra ชอง Facebook ก่อนหารือประเทศภูมิภาคหาทางกำกับดูแล
นางจันทวรรณ สุจริตกุล ผู้ช่วยผู้ว่าการ สายยุทธศาสตร์และความสัมพันธ์องค์กร ธนาคารแห่งประเทศไทย (ธปท.) เปิดเผยว่า กรณีบริษัท Facebook ประกาศเชิญชวนบริษัทพันธมิตรในวงการชำระเงินระหว่างประเทศมาร่วมกันพัฒนากลไกการใช้คริปโต Libra ในการชำระเงินระหว่างสมาชิกผู้ใช้ Facebook คงต้องรอฟังความชัดเจนของรูปแบบและกลไกการทำงานขององค์กรที่จะตั้งขึ้นมาเพื่อบริหารจัดการการรับแลก Libra รวมทั้ง ความคืบหน้าในการหารือกับหน่วยงานกำกับดูแลในอีกหลาย ๆ ประเทศ
นางจันทวรรณ กล่าวว่า การหารือกับผู้กำกับของประเทศในภูมิภาค เรืองความท้าทายของเทคโนโลยีดิจิทัลด้านการเงินทำเป็นระยะๆ อยู่แล้ว แต่กฏระเบียบพื้นฐานของแต่ละประเทศที่ต่างกัน เช่น ประเทศที่เป็นศูนย์กลางการเงินจะต่างจากประเทศอื่นๆ เพราะไม่มีการกำกับการแลกเปลี่ยนเงิน จึงทำให้แต่ละประเทศมีแนวนโยบายเกี่ยวกับธุรกรรมคริปโตต่างกันออกไป